
O linie dreaptă 


Foştii patroni ai răposatului partid naţional din Ardeal, după ce 
_mica lor .poveste s'a cam isprăvit, înghițind ani dearândul criticile 
noastre cu o îndelungă tăcere de veritabili surdomuţi, astăzi se dedau 
la giumbuşlâcuri, şi cu mărunte infamii pitite la gazetă s'au hotărât 
să ne discrediteze în public. Reţeta calomniei este singura de care 
au uzat inteligenții mei adversari. O întreagă reţea de legende mes- 
chine sa pus în circulație, drept răspuns la atacurile deschise lan- 
sate de Jara Noastră. Printre aceste născociri, care de care mai gro- 
solane, un adevărat basm cu cocoşu-roşu a devenit de-o vreme în- 
coace insinuarea idioztă, că svbsemnatul e gata să treacă cu arme și 
bagzj în partidul liberal, că înţelegerea s'a făcut ba acum doi ani cu dl 
Brătianu după un pzhar de şprudel la Karlsbad, ba cu di A. Con- 
stantinescu întrun vagon ministerial, și că diabolica șurubărie e pe 
cale să scoată capul în curând. Patru ani s'a plimbat gluma în co- 
loanele ziarelor cu marca dlui Maniu, tot astfel și în organele supra- 
democrate ale honigmanilor din Capitală. Deunăzi sa ivit din nou, 
tot așa de veche şi de râncedă, trecută fiind la foile minoritare şi la. 
blândele fițuici de provincie... 

Niciodată mam prea crezut în nevoia de-a desminţi minciunile. 

Cu decsebire, bruma de opinie publică înfiripată la noi se poate 
lipsi de-această sarcină. Nzvălită din toate colțurile de mulţi apași ai 
condeiului, lumea aici e sceptică şi primește zâmbind cancanurile po- 
litice răspârdite de zire. Mai este apoi şio operaţie elementară pe 
care-o face cetitorul însuşi în asemenea cazuri: judecă rostul omului 
în chestiune și examinează pe detractorii lui. Intemeiat pe cele două 
consideraţii din urmă, eu am lăsat calomniile slobode, fără desmințiri 
- şi fără rectificări. Venind vorba, bunăoară, de trecerea la liberali am 
crezut că e mai bine să vorbească faptele. O linie dreaptă de care 

mă ținusem în trecut mi se părea o garanție mai solidă decât per- 
tractările celebre ale adversarilor. Vre-o două decenii de sbucium în 
slujba convingerilor mă puneau la adăpost de bănuieli și mă înarmau 
îndeajuns cu dispreţ ca să pot privi senin împrejur. Dar mă gândeam 
totdeauna şi la femeiul şubred pe care se mişca partidul național, de 
unde porneau săgețile. Imi ziceam: în politică românească acești neo- 
bosiţi pelerini sunt singurii cari nu mai pot acuza pe nimeni de târ- 
guială şi de oportunism. Prin oscilările nemai pomenite de până acum, 
ei au pierdut dreptul la orice critică. Cochetăria lor cu l'beralii o 


ştim cu toții. Şi la această poartă s'au opri! odinioară să facă târg, - 


dar nu s'au ajuns la preţ şi-au plecat mai departe. Totuși, simţite be- 
neficii au incasat din contactul trecător, dintre «care unele le țin cald 
şi astăzi. Având, deci, astfel de ghiulele de picioare, cine să se mai 
teamă de ascensiunea înfometaţilor drumeţi sau de ch'otele lor?... 

Dar, cum ziceam, faptele trebuie să vorbească, limpezind o ati- 
tudine. 

Subt acest raport, subsemnatul e perfect liniştit și aşteaptă ver- 
dictul oamenilor obiectivi. In deplină unitate de apreciere cu condu- 
cerea partidului, am urmărit necontenit față de actualul guvern o opo- 
ziție normală. Generalul Averescu, pe cât de ponderat pe atât de ca- 
tegoric în acțiunile lui, a imprimat dela început partidului o linie de 
conduită francă și leală. Noi nici mam traficat colaborare la guvern 
cu dl l. Brătianu, cum au făcut-o oropsiții bărbaţi d. d. Vaida-Maniu, - 
nici mam fost voizjorii stipendiați ai băncii ministeriale, cum a fost 
d! N. lorga, care prin bine plătite linguşiri la adresa partidului libe- 
ral s'a achitat de datoriile contractate, dar nici nam ieşit în stradă 
ca să afișăm trei şobolani morţi la grilajul unui balcon. Cugetul no- 
stru s'a desfăşurat în aceeaş alvie de principii bine stabilite. Deose- 
bindu-ne profund de partidul liberal prin doctrină și prin mentalitate, 
în scris şi viu grai ne-am rostit părerile la atâtea congrese şi adunări, 
în ziare şi la tribuna parlamentară. Fiind un partid de guvernământ, 
organizat pe toată întinderea ţării, nu ne putem deda însă nici la 
aventurile fragmentarelor înjghebări provinciale, nici la agitaţiile ne- 
săbuite ale demagogilor inconştienţi. Călăuziţi de-un spirit patriotic, am 
urmărit şi din opoziție consolidarea vieţii de stat, şi am contribuit la 
însănătoşarea țării fără să preschimbăm marile probleme în socoteli 
de tarabă. Cine dintre noiar fi avut, 4e pildă, vinovata miopie de-a nu 
îuţelege că încoronarea dela Alba-lulia era un praznic naţional și nu 
o simplă manoperă liberală? Cine s'ar fi încumetat, ca-din votarea 
Constituţiei la Cameră să facă un obiect de stupidă bălăcăreală la sala 
Dacia? Nici întrun caz nici într'altul, n'am precupeţit sentimentele 
noastre, Urmând acest drum, pe care ni-l impunea şi creerul și inima, 
am lucrat la fel de câte ori ni s'a dat prilejul să putem întări teme- 
lile unui început de viață nouă. Că această serioasă concepţie a în- 
datoririlor cetățenești n'a putut fi agreată de anumite grupări din opo- 
ziție, pentru care neastâmpărul fără răspundere e unicul element de 
existență, e regretabil. Că guvernul actual adesg nu sa putut ridica 
nici el la un nivel de superioară înțelegere a situaţiei, şia confundat 

__ uneori interesele generale cu scopurile egoiste de partid, atât mai răta 
pentru el. O judecată echilibrată, însă, îşi găsește justificările în sine. 
însăși, fără a se inspira din greșelile adversarilor. 

Dacă această formulă de onest patriotism trebuia aplicată la: 
toate problemele de căpetenie ale ţării, cu atât mai mult în provinciile: 
alipite se cerea prudenţă şi tact deosebit în afirmarea unei lupte de 
opoziție. La cinci ani după unire, când legăturile reciproce sunt așa: 
de fragede încă, o agitaţie violentă de partid prtea compromite nu 
existența unui guvern, ci însăşi opera de închegare interioară. Indrumaţi 
de acrastă axiomă, noi am privit realitatea în față și am tras conse- 
cințele. Cu toate loviturile odioase ale guvernului actual în alegeri, noi 
pam ieşit din făgașul ordinei şi am căutat să salvăm principiul autori- 
tății de stat, Dragostea de ţară ne-a fost mai tare decât imboldul unor 
necesități de partid. N'am vrut să stăvilim aici străduinţele guvernitui 
de-a continua o operă de unificare, ori-cât de deosebite erau cre- 
dințele noastre. Mai mult: când orbiţi de patima lor, conducătorii 
comitetului de-o sută ridicaseră steagul, regionalist şi supăraţi pe 
„liganii“ din vechiul Regat amenințau că se vor aduna la Alba-lulia 
să „rupă pactul“, noi i-am reintegrat în obscuritate, făcându-i de 
râsul lumii. i i . 
- Este aceasta o capitulare în fața guvernului, o spurcată împreu- 
„nâre cu liberalii, sau un act de înțelepciune patriotică, un certificat 
eclatant de maturitate politică ? 

Lumea nepreocupată să judece, a 

Noi, în ori-ce caz, vom merge şi de aci înainte pe aceeaş linie 
dreaptă, indiferent dacă minciunile se evaporezză mai curând sau mai 
târziu. Pe deplin limpeziţi asupra datoriilor ce avem către ţară ne-am 
obişnuit să privim prea des în propria noaștră conştiinţă, pentru-ca 
să mai putem înregistra mârâiturile nepricefuţilor sau injuriile nepu- 
tincioase ale urilor sterpe... i 


OCTA VIAN GOGA. 

ADUSUL CLOPOTELOR 


Maestrului Ion Gorun 


Nu se trezise încă, somnoroasă, 
Privighitoarea din culcușul ei, 

Când cei aleşi porniseră de-acasă, 
Cei opt flăcăi, voinici ca nişte zmei, 
S'aducă clopotele cumpărate. 


De fiecare clopot câte-un car: 
Plecară patru care, înzestrate 

Cu ramuri verzi de brad și de stejar. 
Flăcăii toți în alb, şi fiecare 

Avea un biciu de cânepă 'mpletit,; 
Iar la tot carul patru cai trăgeau 

In hamuri noui, la drum se așterneau 
In pocnete de biciu şi chiuit, 


Și când a fost trimişii să se 'ntoarcă, 
Voioși, cu clopotele ridicate, 

Un călăreț sosi, fugind, de parcă 
Pământ mânca, în sat ca să vestească 
Sosirea carelor domol purtate. 


Prinzând de veste, satu 'ntreg ieși 
Cu bucurie intru 'ntâmpinare, 

Din toată inima să preamărească 
Adusul clopotelor azi în sat: 
C'așa din moși-strămoși a apucat. 


916 
© BCUCluj 


De muli, de mult o mai măreață zi 

C'a ziua cea de azi n'a pomenit . 
Să vadă răzășescul sat. — Acum 
Poporul prins de-o rară 'njrigurare 
Aşteaptăn jafa satului, ia drum, 

Poporul freamătă, în așteptare, 

Ca ramurile unui codru des 

Când bate iute vântul pe 'nserate. 

Din şopotirea gurii s'a purces 

O 'ndreptățită zvonică mirare. 


Nu mult, — şi iată colo 'pe colnic 
Răsare “n alb voinic după voinic: 
Vin carele, vin unul după aliul. 
Intâi:un chiot lung se auzi, l 
Apoi un trăsnet se desțeleni, 

De pușcă vestitoare până 'n sat, 

Că tremură-adâncul şi înaltul. 


Dar, cum s'apropiau la pas-la pas 
Trimişii, aducând cu ei arama 
Credinței satului în Dumnezeu, 
Poporul se -simția eă mare glas. 
La clopote, tot ochiul lua seama, 
Orbit în Jacările arzătoare 
Pe-arama lor căzute dela soare... 
Și caii înfloriţi trăgeau din greu. 


Târziu, după sfințire le-au legat 
Cu junie, în turn le-au ridicat, 
Ducându-le acolo pe fereastră. 

Și "'ncredințându-le lui Dumnezeu, 
„Poporul credincios striga mereu: 
— Adevărat, izbânda e a noastră! 


VOLBURĂ POIANĂ 

Naționalismul în politica economică 
o. — Cum trebuie înțeles — 


Intre problemele care preocupă opinia publică şi cercurile con- 
"ducătoare de la unire încoace nu a fost una mai desbztută şi mai agitată 
de cât aceea a naționalismului românesc în raport cu viața economică. 

Și, totuşi, după atâţia ani de formulări teoretice şi de dubioase 
realizări practice, dacă voim să examinăm în toată vastitatea ef 
această mare problemă a generației noastre, trebue so luăm dela 
„început, — cu totul dela început. 

In adevăr, cei care au vorbit și au scris în această materie — 
fiind de cele multe ori departe de orice contigențe cu realitatea eco- 
nomică — au rămas mai totdeauna la ganeralități, iar cei care au 
desfășurat .practic o acţiune de naţ'onalizare pe tărâmul economic n'au 
privit niciodată — dincolo. de câmpul îngust al unor interese ime- 
diate şi egoiste — asupra întregei probleme, în toată întinderea cei. 

Intre oamenii condeiului pe de o parte, şi oamenii barului pe 
de alta, a rămas destul teren neatins în vasta incintă în care țelurile . 
naționale se impreună cu realitățile economice. 

Nici noi, ridicând diņ nou această chestiune, nu îndrăznim să 
credem, că vom spune tot ce se poate spune şi tot ce trebue spus, 
Dar, sperăm să frezim cu aceasta, din nou, interesul altora, care — îm- 
preună cu noi și animați de aceeaş obiectivitate — să vină să lămu- 
rească şi cele din urmă puncte, rămase neluminate, din acest cadru 
de preocupări. 


Li 


* 
* * 


Naționalismul economic are două aspecte cu totul deosebite. Cel . 
dintâiu aspect este acela care rezultă din considerarea unei ţări ca un 

tot şi din opunerea intre interesele globale ale acestui tot și interesele 
străinătăți. Acest naționalism economic, ale cărui postulate și al cărui 
program au fost formulate cu o clasică limpezime de către List, este 
azi din nou de o mare actualitate în toate statele lumei, şi mai “ales - 
ale Europei. 


Despre acest aspect al problemei noastre nu ne vom ocupa acum, 
Am făcut-o de altfel cu multe alte prilejuri, şi — mai recent — într'o: 
conferință ținută la Cluj- şi publicată în Decembre 1924 în Analele 
„Statistice şi Economice. 


Al doilea aspect al naţionalismului economic este acel al intà- 
rirei economice a Jiecărei naționalități în cadrul unui stat. Acest aspect 
ne interesează mai ales aci, fiindcă în această direcţie apar cele mai. 
multe decs=biri de păreri, şi fiindcă în acest domeniu formularea prin- 
cipiilor de acţiune este cu deosebire. delicată, . 

Sa rămânem, deci, la examinarea acestei feţe a problemei, si să 
căutăm să o adâncim. 


Dar, înainte de aceasta, să ne fie îngăduită o paranteză. 
Va trebui să vorbim despre români şi despre interesele româ- 
neşti în cadrul economisi țării noastre. 


7 Este bine înțeles, şi nu trebue să acoperim această realitate sub 
fraze, că între interesele economice românești şi interesele economice 
ale minorităţilor există — cel puţin în mod trecător până la lichidarea 
unui trecut de inichitate — unele raporturi de contrazicere, A pro=, 
clama unele țeluri de politică economică românească înseamnă, dar, ` 
în mod logic, a preconiza o rupere a actualului echilibru economic, 
care este prea fățiş în favoarea minorităților naționale. 

Şi atunci, un scrupul de conștiință politică ne face să ne în- 
trebăm : Avem. oare noi dreptul moral şi dreptul politic de a pune o 
problemă de stat care nu interesează în acelaş fel totalitatea - cetă- 
ţenilor României? Nu contrazicem în acest fel spiritul echităței care 
trebue să ne conducă în politica ţării ? 

Noi credem- că nu, — și vom spune cu sinceritate de ce. 

Noi socotim, că într un stat în care trăesc mai multe naționa- 
lități, națiunea majoritară are. datoria să se considere, — întrun anumit 
senz — ca o naţiune minoritară. Aceasta înseamnă, că ea trebue să-și 
amintească în fiecare clipă că „nu e singură în casă“, și că e da- 
toare să menajeze sentimentele celorlalți concetăţeni de altă naționa- 
litate. Această mărginire a libertăţei de mişcare a naţiunei. majoritare 
nu are a fi impusă de aici o lege, ci numai de un scrupul elementar 
de delicateţe politică. 

Dacă, însă, în această concepție națiunea majoritară iși reduce ea 
însăşi în mod benevol unele din- libertățile sale la acele ale unei 
minorităţi, se înțelege pe de altă parte, că ea îşi poate îngădui ei în- 
săşi ceeace este îngăduit oricărei minorităţi naţionale. 

Or, în concepția de stat care a dominat realmente la noi dela 
unire încoace, minorităților naţionale le-a fost larg îngăduit să-şi afirme 
fiecare în cadrul său solidaritatea de interese economice, Am văzut 

astfel pe saşii din Ardeal mai grupați şi mai strânşi ca oricând în a 
respinge colaborările celorlalte naţ.onalități, şi am văzut un efort de 
concentrare și de grupare economică până şi la minoritatea evreiască, 
cea mai răspândită din toate pe suprafața țărei. | 

In aceste condiții, mai este cazul să ne întrebăm, dacă nouă, ro- 
mânilor, ne este îngăduit, ca români, să ne preocupăm — în mod pu- 
blic — de întărirea noastră economică naţională? Şi, putem să ne 
refuzăm nouă dreptul de a avea o acţiune sistematică şi continuă în 
ordinea economică în folosul națiunei noastre, atunci când această 
acțiune nu ar fi îndreptată împotriva nimănui, ci ar avea numai ca- 
racterul. pozitiv şi constructiv de consolidare a noastră ? 


Lăsând, deci, la o parte orice rezervă de acest fel, putem să ne 
întoarcem acum cu inima uşoară la problema noastră, şi să o lămurim 
cu toată sinceritatea şi curajul. > -> Na | 


x 
k * 


_ 


Care era situaţia noastră a doua zi după înfăptuirea nouei Ro- 
mânii ? 

Această situație era caracterizată din punct de vedere naţional şi 
social prin două mari transformări : 

a) Țările românești noui alipite, cu toată decsebirea de regimuri 
sub care fiecare din ele trăiseră, aveau un caracter comun: în fiecare: 
din ele, atât în Basarabia pe de-o pairte cât şi în Bucovina, Ardeal şi 
Banat pe de altă parte, orașele erau alogene şi numai satele erau în - 
adevăr românești. o | 

b) In vechiul Regat, unde oraşele erau amenințate de mult cu 
înstrăinarea, reforma agrară dăduse o lovitură de moarte unicei clase 
româneşti puternice, adică marilor proprietari. 

Acestea erau auspiciile sub care oraşele noastre își inaugurau o 
nouă viață în noul cadru al României. 


Ce trebuiau să înțeleagă atunci oamenii noștri de stat? 

Ei trebuiau să-şi amintească, că în toate vremurile stăpânirea po- 
litică a unei ţări s'a exercitati prin orașe, că totdeauna cultura națio- 
nală și-a dezvoltat formele ei superioare în orașe, şi că în toate ţările 
din lume numărul oricât de mare al armatei rurale a fost învins și 
eclipsat de mobilitatea și agerimea armatei orăşeneşti.. Și atunci, dacă 
pentru păstrarea caracterului. național al poporului românesc în în- 
tregul său, sănătatea şi prosperitatea satelor era esenţială, pentru sco- 
purile culturale şi politice româneşti romanizarea orașelor era o sar- 
cină tot atât de imperioasă şi de grabnică. “ 

Inţelegerea celor două sarcini era datoria oricărui om de stat 
de după războiu. ta 


% 
* * 


Cum au înţeles. guvernele românești misiunea lor? 


920 
© BCUCIuj 


De fioi dela încheerea definitivă a păcei și până astăzi mam 
avut decât două guverne (fiindcă celelalte formațiuni mai mult sau 
mai puțin trecătoare nu pot fi considerate ca atare): guvernul Ave- 
rescu la 1920—21 și guvernul Brătianu dela 1922 până azi. 

Guvernul Averescu şi-a împlinit sarcina pe care i-o dădea mo- 
mentul istoric în care a apărut; prin reforma agrară în toate ținuturile 
româneşti, acest guvern a deslegat problema satelor. 

Cu opera acestui guvern s'a încheiat o lungă serie istorică şi 
un vast proces social; cu aceeaș reformă s'a consolidat, pentru po- 
porul românesc, baza rezistenței sale naționale în viitorime. Era sar- 
cina celui de-al doilea guvern — al guvernului Brătianu — să solu- 
ționeze a doua problemă : aceea a oraşelor, 

Evident, că nu în spațiul scurt al.unei guvernări se pot da so- 
duții concludente unor asemenea mari probleme; soluţiile politice și 
sociale date pe cale de leg'ferare cer decenii întregi ca să-și des- 
volte toate efectele pe care le conţin în embrion.. 
Daf, după cum reforma agrară este un pas decisiv, din care con- 

secinţele 'binefăcătoare vor decurge în mod firesc şi logic, tot aşa şi 
în problema oraşelor erau necesare măsuri hotărâtoare, prin care să 
se îndrumeze pe calea cerută de românism o întreagă evoluție. 

Sau luat oare aceste măsuri îndrumătoare? Şi, cel puţin, s'a 
. păstrat prin politica statului terenul câştigat până acum de către ele- 
~ mentul românesc din orașe? 
lată ceeace va trebui să cercetâm întrun ârticol viitor. 


MIHAIL MANOILESCU 

Doi luptători pentru libertate 


DI Ion Mihalache, şeful pe timp de un an al partiduiui țărănist, 
a fost, deunăzi, victima unei întâmplări cam neplăcute, In drum spre 
băile Vulcana din judeţul Dâmboviţa, fostul ministru al Domeniilor, 
— ca să nu zicem fostul învățător dela Topoloveni, — sa văzut în- 
tâmpinat de cunoscuţii bandiți Tomescu şi Munteanu, cari, fără nicio 
consideraţie, l-au jefuit de câteva mii de lei, i-au şterpelit ceasornicul 
de aur dela brâu şi i-au mai confiscat, pe de-asupra, şi revolverul. 


Ziarele au povestit întâmplarea, adăugând obişnuitul lor prisos de 
amănunte. Apoi, sau găsit destui adversari  răutăcioși, porniţi să iro- 
nizeze amabila repeziciune, cu care di-lon Mihalache, căpitan în rezervă 
şi cavaler al ordinului Mihai Viteazul, s'a lăsat devalizat, împreună cu 
ceilalți treizeci tovarăşi de călătorie ai săi. Adversarii răutăcioşi, de 
data aceasta, mau avut dreptate. Ei mau fost atacați, probabil, nicio- 
dată la drumul mare; şi nu ştiu, din propria lor experienţă, că în faţa 
unei mătăhale care iese în cale cu celebra dilemă: punga sau viața, 
orice om cu bun simț se grăbeşte să-şi ofete portofelul, ca să nu-și 
scurteze, în mod inutil, zilele, 

Dealtfel, di lun Mihalache a avut grije să istorisească el însuș, 
în Dimineaţa, peripeţiile aventurei prin care a trecut, Au fost, fireşte, 
în această aventură, şi momente duioase. lată cum s'a desfăşurat scena, 
' după“ propria mărturisire a păgubașului: — „Munteanu, apropriindu-se 
de mine, a văzut ceasul de aur ce-l purtam la brâu și mi l-a luat. 
Vizitiul Enescu din Vulcana s'a adresat lui Tomescu, și i-a spus să-mi 
înapoieze ceasornicul, deoarece sunt deputatul Mihalache. Tomescu mi-a. 
cerut să mă legitimez, şi atunci i-am arătat cartea de deputat. Tomescu. 
a intervenit pe lângă Munteanu să-mi înapoieze ceasoruicul, dar Mun- - 


teanu a refuzat. Tomescu mi-a cerut adresa, spunând că-miva trimite - 


ceasornicul acasă.“ = eD, 

` Nu e adevărat, prin urmare, că di lon Mihalache nu şi-a apărat 
-` cu îndârjire ceasornicul dela brâu! Dacă ar fi fost pe front, cavalerul 
= ordinului Mihai Viteazul, nu mai încape. îndoială, ar fi pus baioneta læ 
armă și ar fi trecut la contra atac. Dar, dl Ion Mihalache nu era în 
uniformă. Era în cămașe şi în ițari. Nu era, cu alte cuvinte, militar.. 

Era om politic. În consecință, şi-a schimbat metoda de luptă. A per- 
tractat îndelung cu adversarul (să spună și di luliu Maniu, ce alt putea 
să facă?), sa pus subt ocrotirea imunităţii parlamentare, s'a legitimat 
în toate regula, a câştigat de partea sa pe unul din bandiți provocând 
cu abilitate o importantă sciziune în tabăra protivnică, și a obţ nut o de- 
clarație precisă, — pe cuvânt de onoare! — că va primi ceasornicul 
acasă. Nu știm, acum, dacă Tomescu își va ţine făgăduiala. (Oamenii 
aceştia au prostul obicei de-a-și călca uneori cuvântul.) In orice caz, 
adresa dlui lon Mihalache o are. Căci, fostul învăţător dela Topoloveni, 
— nu-i mai zicem acum fostul ministru de Domenii, — i-a întins, cu 
un gest elegant, cartea sa de vizită... 


* 
* * 


Sâ fim drepți, a făcut ceva mult decât atât. DI Ilon Mihalache nu 
«e un nerecunoscător şi n'a uitat felul politicos în care a fost tratat de 
cei doi haiduci din Dâmbov.ța. Intors acasă, fruntașul țărănist, potrivit 
. chemărei sale de apărător al celor năpăstuiţi, s'a făcut interpretul noui- 
dor sale cunoştiințe dela Vulcana, desfăşurând cu :stăruinţă, înaintea 
opiniei noastre publice, păsul lor. In aceeaș povestre din Dimineaţa, 
cu vizibile reminiscenţe din novelele răposatului N. D; Popescu, di lon 
M bhilache a luat asupra sa sarcina dea populariza explicaţiile înduio- 
șătoare ale bandiţilor. lată, Tomescu „sa făcut bandit“, ne încredinț:ază 
di lon Mihalache (aşteptându-și, desigur, ceasornicul) pentrucă „era 
anilitar“ şi statul român îi dădea să mânânce „numai un sfert de pâine“ 
pe zi. lar celialt gentilom, Munteanu, care fiind „condamnat pe nedrept“ 
a apucat „calea codrulai“, (caşi lancu- Jianu) sar face el ie: „om 
cinstit“, şi sar duce „să-și muncească moșia“, dar ştie că nu va ti gra- 
țiat. De aceea, neavând încotro, el e silit „să lupte pentru liber- 
tatea luil” Şi luptă, cum se vede, din răsputeri... 

Aici se opreşte intervenţia binevoitoare a dlui Ion M'halache. Să 
ne credeţi, însă, că ea a rămas fără nici un efect. S'au găsit numai 
decât printre îndrumătorii de fiecare zi ai societăței românești, câţiva 
cari să ia mai de-a dreptul apărarea celor doui tâihari, transformându-i 
n victime ale oligarhiei. (Subt un regim cu adevărat democratic, lui 
“Tomescu nu i sar- f: dat, la armată, numai un sfert de pâine, iar Man- 
teanu ar fi lăsat în linişte să-și muncească moşia). Intrun articol de 
fond al ziarului Lupta, d. C. Mille mărturisește astfel, cu o candidă 
“sinceritate, că „toate simpatiile sale sunt pentru banditul Tomescu“ și 
pentru aliatul său Munteanv; iar d. C. Grauer dela Adevărul, pref:rând 
să se pronunțe prin câricatură, ne declară pe șleau, dedesubtul unui 
romantic desemn, că cei doi eroi ai codrului sunt în orice caz, „mai 
-de omenie“ decât polițiștii. - 

Nu ne miră câtuș de puţin, faptul că d. C. Mille şi C. 
“Grauer ţin mai mult cu briganzii decât cu poliția Aceasta din 
urmă e adesea mai dez:pgreabilă decât cei dintâi. Ceeace ni se pare 
Ciudat, e că o asemenea atitudine nu trezește nicăeii nicio mişcare de 
surprindere; ceeace ni se pare demn de relevat, e că un asemenea 

limbaj găsește ascultători. Cum? !n pornirea lor, totdeauna calculată, 
de a ne bârfi țara şi de a batjocori așezămintele ei, aceşti cavaleri ai 
democraţiei au ajuns până acolo, încât sunt gata să justifice... politicește 
până și isprăviile criminale ale unor hoţi de răscruce? Și nimeni mare 
nimic de obiectat? In cazul acesta, nu mai încape. nicio discuţie, tre- 
buie să salutăm cu toată stima pe cei doui „luptători pentru libertate“: 
Munteanu şi Tomescu, fericiții deținători ai ceasornicului dlui Ion Mi- 
halache. Să le trimitem, dimpreună cu d. C. Mille, toate simpatiile 
- noastre. Să-i ajutăm, dacă se poate, să scape de subt urmărirea jan- 
darmilor, aceste respingătoare instrumente ale reacţiunei, căreia d. C. 
Graur i-a jurat război pe viață şi pe moarte. Să-i ccmpătimim. Să-i 
admirăm. Să-i aclamăm... l 


æ 
* $ 


Oligarhia română va continua, se înțelege, să trimită potere pe 
urma îndrăzneţilor făcători de rele. Dacă i-o prinde, ceeace noi 
huliganii am: dori să se întâmple cât mai de grabă, nu va pregeta 
să-l bage la închisoare. Ştim noi de ce-i în stare oligarhia română! 
La fel a procedat și cu Max Goldştein, «celălalt „luptătcr pentu liber- 
„tate“, care azi taie sare la Doftana pe toată viaţa, fiindcă a avut 
reaua inspiraţie să-şi așeze ceasornicul într'o bombă. Dar, nici acesta 
n'a fost lăsat fără apărare. Au fost destui cari i-au scuzat gestul. 
Și, dacă nu ne înșelăm, protectorii lui Mex Goleştein erau, aproximativ, 
tot aceiaşi cari simpatizează astăzi cu bandiții Tomescu şi Munteanu... 

Aşteptăm, deci, cu nerăbdare ca d. C. Costa Foru să-i înscrie 
şi pe aceştia în „Liga drepturilor omului“. ~ 

d l ALEXANDRU HODOŞ 

Alegerea dela Chişinău 


Rezultatul luptei ce s'a dat de curând la Chişinău pentru alegerea 
unui senator în locul decedatului Sanielevici, înseamnă, fără îndoială, 
mare succes pentru ţărănişti. i 

Nu ştiu, dacă acest succes are numai valoarea relativă a unor îm- 
prejurări locale şi de moment, aşa cum sunt înclinați s'o creadă amicii 
noştri din partidul poporului, sau dacă alegerea țărănistului Alexandri 
la Chişinău este simbolul puterii țărăniştilor în Basarabia întreagă, așa 
cum pretind țărăniștii şi asociaţii lor din partidul național. Dacă ipoteza 
întâi e adeverată, alegerea de la Chişinău nu are nici o însemnătate. 
E un câştig la un joc de noroc; un subiect de vară pentru gázetele 
politice. Dacă însă lucrurile ar sta aşa cum le arată ţărăniștii şi aliații 
lor, atunci problema pusă la-Chişinău ar fi mai serioasă, și ea ar merita 
toată atenţiunea. 

Ţărăniştii a tot puternici în Basarabia și destul de tari în vechiul 
Regat, aliați cu partidul naţional, tare încă în Ardeal şi în Banat, ar 
constitui o forță politică remarcabilă. Apropiata lichidare a regimului 
liberal nu s'ar mai putea face, după dreptul scris, decât prin formarea 
unui guvern țărănisto-naţional. 

Să urmărim mai departe această idee, pentru a descoperi conse- 
cințele la care ne-ar duce realizarea ei. | 

In Januarie 1922, la retragerea guvernului Averescu, situațiunea 
parlamentară era aproximativ identică cu cea de astăzi. Ţărăniştii re- 
prezentau opoziţia din vechiul Regat şi din Basarabia, iar partidul.. 
naţional pe cea din Ardeal şi din Banat. Totuș, formarea noului cabinet 
a fost încrediţată, după oare care peripeții fără nrmări, unui partid politic 
abia reprezentat în Parlament. Regele a făcut uz de dreptul lui con- 
stituțional de a-și numi miniştrii, iar guvernul cel nou, a făcut și el uz 
de dreptul consuetudinar de a-şi alege un Parlament. 

Ţărăniştii şi partidul naţional au reapărut în Parlamentul liberal 
aproape în acgeași formă în care figurase și în Parlamentul generalului 
Averescu. Singura deosebire între situațiunea de astăzi şi cea de la 
„ sfârşitul anului 1921, este că de astădată, țărăniştii se prezintă aliați cu 
partidul naţional şi cu fracţiunile: tachistă, iorgistă şi argetoianistă. 

Deosebirea este, ce e drept, importantă, şi este în favoarea ţără- . . 
miştilor. intrebarea este însă, dacă acest spor de forțe electorale con- ! 


stitue pentru ţărănişti un câștig politic real, o indicațiune' în plus la 
conducerea ţării, sau tocmai din potrivă. | f 

Inainte de a căuta răspunsul la această întrebare, este bine să ` 
“lămurim câteva lucruri, care alt fel pot da naştere la confuziuni. 

Unirea partidului național, cu tachiştii mai întâi, cu partidul lorga- 
Argetoianu mai -în urmă, n'a adus aproape nici o schimbare în situa- 
iunea politică a partidului dlui Iuliu Maniu. Atâta timp cât țărănlșştii 
“erau adversarii partidul naţional, fie acesta fuzionat sau nu cu fracțiu- 
nile conservatoare din vechiul Regat, ardelenii dlui luliu Maniu nu 
reprezentau o forță politică de temut. Numai legătura de curând stabi- 
„lită între partidului naţional și cel țărănist ar putea face din partidul 
național o putere politică reală şi activă. Această putere fiind însă în 
“funcţiune de ţărănişti, şi depinzând de unirea cu ţărăniştii, ea nu mai 
poate fi judecată în mod separat, pentru că ea intră în cadrul destinelor 
politice ale partidului țărănist. Aşa fiind, care ar îi motivele pentru care 
ţărăniştii, întovărăşiți cu partidul național, ar îi și mai puţin chemați 
„să ia parte la conducerea ţării, decât dacă ar fi singuri? 

Răspunsul este simplu. In orice aită alianţă, afară de aceea a dlui 
Auliu Maniu, țărăniștii erau destinaţi să se înece în apele tradiționale 
ale formării şi succesiunei guvernelor noastre. Să primească învestitura 
de la Rege, să realizeze din programul lor numai ceea ce este tolerat 
„ale idealul politic moderat al burghezii noastre naţionale, și să fie gata 
a părăsi puterea la cel dintâi semn al Suveranului. Uniţi cu ardelenii . 
dlui Iuliu Maniu, întrebuințând impetuozitatea dlui Iorga şi abilitatea 
„dlui Argetoianu, țărăniştii devin o forţă politică independentă. Dar ţară- 
miştii nu sunt atât de naivi, încât să-şi închipue că partidul! liberal şi 
partidul poporului se vor lăsa decapitate fără rezistență. De aceea, nu 
începe nici o îndoială că ţărăniştii odată ajunşi la guvern în tovărășia 
«dlui Iuliu Maniu şi în puterea sufragiului universal vor începe prin a 
lua două serii de măsuri, care să le asigure puterea și în prezent și 
în viitor. | 

Ei ar trebui mai întâi să dărâme pe liberali, și pentru a ajunge 
Ja acest rezultat ar trebui se desființeze fără forme, prin lovitură de 
stat, Constituţia liberală, pentru a desființa Senatul liberal şi a reintro- 
duce proporționalitatea în alegerile de Cameră. Ei ar pune mâna apoi pe 
“Banca Naţională şi ar desfiinţa toate organizaţiunile politico-economice 
-ale liberalilor. Pentru a -sexasigura din partea Coroanei, ar trebui dea- 
semeni să limiteze puterea Regelui de a disolva Parlamentul “numai ia 
cazul unui conflict ireductibil între guvern și Parlament, iar în ceeace 
„priveşte succesiunea guvernelor, ei ar obliga desigur pe Suveran, prin 
noua lor Constituţie, să se, adreseze la sfârşitul unui legislaturi grupului 
minoritar cel mai numeros din Parlament, pentru formarea noului guvern.. 

Aşa numiții admiratori ai sistemului politic englez se vor grăbi 
desigur să aplaude la venirea ţărăniştilor la putere prin propriile lor 
forțe electorale, având această destinațiune de a distruge pe liberali şi 
de a limita dreptul de control al Coroanei asupra vieții politice. Dar, 


* 

entuziasmul de o clipă ar duce la cea mai cumplită dezamăgire. Gru- 
parea țărănisto- națională nu este un partid politic, o armată discipli- 
pată şi organizată în vederea realizării uru! ideal politic limitat. Puterea 
ei pur electorală bazată pe sistemu! astăzi în vigoare, rezultă din 
regionalismul revoluţionar al Basarabiei și din regionalismul conser- 
vator al partidului naţional. 

- Armonia între aceste forțe eterogene va dura atât cât va dura 
entuziasmul distructiv. La primu! pas constructiv, vor apare divergințele 
ireductibile între Basarabia dlui C. Stere şi Ardealul dlui luliu Maniu. 
Dar, între timp, pe baza sistemului parlamentar introdus de ţărănişti, se 
se: vor fi organizat alte forțe electorale: superioare lor. În primul?loc va 


„apare, ca o putere politică irezistibilă, mișcarea antisemită. Ţărăniştii, 


prinși între țăranii însuflețiți de idoli noui și între evrei s'ar prăfui 
și ar dispare; iar trecerea lor efemeră pe la cârmă, îmbătaţi de par- 
fumul victoriei prin propriile lor puteri ne-ar lăsa ca o tristă amintire 
un grav conflict între o forță naţională fanatică şi o forţă internațională 
conştient organizată. 

Succesul țărăniştilor nu ar însemna astfel decât succesul lui 
Kerensky : o introducere la anarhie. Pentru a nu ajunge acolo nnde a 
ajuns Nicolae al II-lea, Regele ar trebui să anuleze la vreme toată 
opsra țărănisto-naţională, şi să introducă dictatura militară. 

lată rezultatul la care ne-ar duce sancţionarea victoriei de la 
Chişinău. Pentru a putea judeca, cu oare care certitudine, o situație 
politică în România, trebue totdeauna să plecăm de la anumite 
principii elementare trase din experiența istoriei. noastre contem- 
porane. 

Sistemul parlamentar englez nu este aplicabil în întregime de- 
cât în ţările care au o structură socială şi un grad de desvoltare eco- 
nomică și culturală analog cu al englezilor. In țări ca a noastră, com- 
pusă în mare majoritate din A simpli şi indiferenți la tot ce nu 
priveşte stăpânirea pământului, cu o intelectualitate modestă şi cu 
o burghezie în mare majoritate străină, Parlamentul este un simplu 
organ al opiniei publice, o concesiune pe care puterea centrală o face 
dreptului de control național şi internaţional al acesteia. Parlamentul 
este o emanaţiune a puterii centrale, nu un creator al ei. Dacă pute- 
rea centrală ar renunța la prerogativele ei consuetudinare, trase din 
experienţa lucrurilor, ea s'ar distruge singură! de dragul unor principii 
fără aplcaţiune la noi. 

Distrugerea puterei centrale însemnează însă, în toate țările şi în 
toate timpurile, distrugerea statului. Că se fac abuzuri în sistemul nos- 
tru parlamentar, este evident şi este dureros. Leacul abuzurilor nu 
este însă anarhia. 
~ , i A. CORTEANU 


+ 

Dobre Tănase 


“De cum se desprimăvărează, Dobre Tănase, cetățean proprietar 
în culoarea de Negru, începe să se îngrijească mai cu dinadinsul de 
cum merge politica. H:i, e vechiu Dobre în politică, şi ştie că tot cam 
aşa spre primăvară vine rândul poporului ca să scape țara de câte 
un guvern vitreg. Și parcă e lucru jurat, că ori ce guvern o veni, ţine 
cât ține, dar tot vitreg sfârşeşte, — dacă nu și mai rău: strigoi, ori 
trădătar, şi mai câte alea. 

Că vesi, Dobre Tănase slujbă nu cere, — are ce-i trebuie, slavă 
Domnului, — şi de aceea el ţine totdeauna cu poporul; iar a pepo- 
rului asta e: când ajunge un guvern de-i vitreg, să-l dea de-a ber- 
beleacul: „Sa săturat ţara, domnule, nu mai merge!“ 

Şi așa, începe întâiu cu întruniri pe culori. Câţi oameni, — ehei, 
d'ăi cu greutate, — şi din ăia şi din ăia, nau fost, în persoană, la 
Dobre Tănase, că-l ştiu toți independent, și când e vorba la o adică, 
gata să-şi pună și capul pentru popor. El nu e dăia să-l sperie. un- 
comisar, şi când s'o îucumeta careva să-i facă vro observaţie, cu el 
şi-a găsit Bacăul: „la “'scultă, domnule, — îi zice, — să faci bine să 
mă slăbeşti; eu mam cu poliţia şi cu guvernul, eu am cu cetăţenii, care 
vă ține pe toți, şi cu Constituţia, care vă bateţi joc de dânsa“. Şi pleacă 
comisarul cu coada "ntre picioare. 

Vin apoi zilele mari: poporul Capitalei e chemat „să rostească 
sentinţa acestui guvern putred, care nu se mai ține decât prin fraudă 
şi corupțiune;“ — corupţiunea cam ştie Dobre Tănase ce-o îi, frauda 
îl cam încurcă, dar tot cam aşa trebuie să fie, ceva care persecută 
pe cetăţeni. l À ` 

La Dacia, Dobre Tănase e printre cei dintâi. Unde-i comisarul 
să-l vază cum dă mâna cu oamenii țării, oameni cu scaun la minte şi 
cu meşteşug la vorbă, cari când se pornesc pe diszurs apoi ăla-i dis- 
curs, de merge colo. la inima poporului şi mi-ţi încondeiază pe strigoi 
şi pe trădători, ba-i mai trage aşa câte un frecuş, pe subțire, şi Regelui 
cât îi Las Rege, — adică numai aşa, ca să deschiză ochii și să meargă 
cu ţara! 

Şi Brava, şi ura! — şi pe urmă — hai la manifestaţie, 

Acl-i aci. Dobre Tânase-i cam păţit, şi bucuros ar rămânea mai 
ia coadă. Dar poporul: înainte! — și numai ce se pomenește în rândul 
întâiu. [n fața lui vede un şir de sergenţi, și îndărătul lor alte șire- de 
soldaţi — dar pe la spate nu-l slăbeşte poporul: înainte, înainte... 

De-aci, ca la bătălie: nu mai ştii tocmai bine. Când l-a scos din 
vălmășală, cu haina ruptă și cu o sgârietură la obraz, îi mai răsuna 
în urechi propriul tui glas: striga, dar nu prea-și aducea aminte ce; 
a dat şi el, dar nu mai ştie în cine. : l 

Acu ar vrea să se ducă acasă. Dar nu. Doi Pau apucat de sub- 
ţioară şi-l duc sbierând. „Priviţi cetăţeni, s'a vărsat sângele poporului! 
Bandiţii ne. ucid! La spital! O trăsură! Moare omul în drum!...“ Ş'o 
învălmăşală, şo gălăgie... i 

La spital i-au spălat sgârietura, i-au înfăşurat capul în douăzeci 
de coţi de pânză îngustă, şi l-au aşezat întrun pat. Äi de-l aduseseră 
de subțiori au şoptit ceva cu doctorul şau plecat, 

Abia o doua zi i-au dat-drumul. Câad s'a arătat în mahala, se 
uita la el lumea cu gura căscată. Cetise unul în gazetă şi dăduse vestea 
peste tot, că Dobre Tânase e mort şi că poliția a ascuns cadavrul. 

N'a murit însă Dobre Tănase; nu moare el așa cu una cu două. 

Ehei, — dac'o muri el, cine-o să mai scape țara şi de alt guvern 
vitreg, care-o mai veni ? 

| ION GORUN 

Cultura în slujba legii 


N Punerea în aplicare a legii repaosului duminical a dat prilej, dela: 
început, unor observaţii interesante. şi rodnice în deducții, menite să 
„bucure pe toţi aceia cari atirmă fățiș, de atâta timp, rostul adânc aE 
culturii. 

Cea dintâi „Duminecă de repaus,“ impusă cu neobișnuită severi- 
tate de organele executive, a produs mişcări morale și gesturi concrete 
“foarte felurite, 

; S'au văzut cuceritori duminicali, obişnuiţi să-și plimbe mustaţa. 
-în furculiță şi frizura pomădată pe calea Victoriei, trăznind și fulge-- 
rând, când s'au. văzut surprinși de obloanele lăsate ale bărbierilor. S'au. 
întâlnit gospodine, care din firea lor nu se prea sinchisesc de „opera 
„degiutorului,“ blestemând stăpânirea care le punea în ofensătoarea. situ-- 
ație de: ă se întoarce dela piață cu coșul gol. Sau văzut grupuri de 

pierdevară şi de trăgători la măsea injuriind cumplit măsura care-i 
„condamna să moară de sete, — în faţa cişmelelor. 

„Am asistat la indignarea trufașă a unor reprezentanți ai „elitei,“ 
fiind. nevoiţi a-şi reintegra domiciliile fără a fi „supat“ cu şampanie 

după ieşirea dela grădina Cărăbuş. Și încă alte scene de un comic 
“plin de tâlc, din familia celor î înşirate mai sus. Dar am văzut şi ce- 

tăţeni liniștiți, privind cu surâsuri mucalite, din poarta casei lor, la cei: 
ce se: plimbau agitaţi prin faţa cârciumei închise hermetic ca o cutie- 
“de conserve, şi glăsuind filosofic: 

— la te uită dom'le, am trăit s'o văd şi pe asta: se ia legea în: 
serios! Mi se pare că vi sa înfundat, stimabililor! 

ca Examinaţi. bine mica judecată care exprimă simplu şi subit o- 
= asemenea convingere la noi. Nu vi se pare, că ea cuprinde o întreagă 

- evoluţie socială în miniatură ? 

„.: Pe la periferiile Capitalei s'au văzut muncitori, cari, siliți să re- 
nanje la logodnica lor duminicală : -sticla, au rămas să-şi petreacă. 
ziua de odihnă în sânul familiei. Că vor fi avut nostalgice mâncărimi: 
la tălpi se prea poate, dar faptul e fapt. 

Tot la periferii, bisericile au fost mult mai populate decât de 
obiceiu. Că va fi fost în multe cazuri un „jaute de mieux,“. posibil, 
dar constatarea există și ne interesează. 

Au venit apoi, în săptămâna care a urmat, diferitele nemulțumiri, 
unele murmurate, altele spuse răspicat, şi dintro tabără și din alta 
(patroni şi muncitori.) Unora nu le convine cutare amănunt din deciziile 
stăpânirii, alţii nu sunt mulţumiţi de altă cutare măsură. 

Dar din aceste mici observați se pot trage două mari concluzii 
asupra legii repaosului duminical: terenul pe care are de lucrat legea 
e nepregătit, totuși, rostul ei a fost pe ici pe colo ghicit. Deci, 
ea trebuie ajutată, poate ji ajutată, și în această privință se pune 
prima oară în chip serios valoarea socială a culturii, pentru noi. 

Cultura în slujba legii! lată o sonoră împerechere de cuvinte, 
Care nu sună a gol cu frazele patetice din aceeaş familie, ce se de- 
bitează de obiceiu dela tribuna politică. 

Acest mare factor va avea două meniri în acţiunea lui de a spri- 
jini legea. lIntâia: să lămurească mulţimei rostul ei adânc. A doua: 
să-i creieze mijloacele de a se adapta plăcut, cu convingere, lar nu 
silită, la măsurile acestei legi, 

Cultura va trebui să pună în mişcare toate elementele de care 
dispune, spre a ridica nivelul comprehensiunei civice. Va avea să de- 

_ monstreze opiniei publice că, legea repaosului duminical este un edificu 
social ridicat pentru respectul muncei, | 

Va face să circule în mulțime, convingerea morală că od:hna este 
o cinstire a muncii, și deci legea -care o sancţionează este o sentință 
morală, iar nu o constrângere isvorită din bunul plac al legiuitorului 
animat de o bruscă necesitate de a creia paragrafe. ȘI, — paralel cu 
„această acțiune de profund interior spiritual, — cultura va avea să 

„xcreieze mijloacele exterioare de adaptare plăcută la hotărârile legii. 

o Oficialitatea, instituțiile de cultură, studențimea, lumea scriitorilor, 
a ziariştilor și a artiştilor, sau chiar simpla inițiativă particulără, au 
datoria de a lucra cu râvnă pentru a dărui mulțimei Durmineci 
plăcute. l 

- Ex'stă mijlocul Ateneurilor populare, al şezătorilor culturale, al 
trupelor de teatru mobile, al societăților corale sau de muzică instru-. 
mentală, al conferințelor, al predicilor cu îrţelept tâlc practic, al răs- 
pândirii gustului pentru excursia în aer liber şi pentru vizitarea mu- 
zeelor (bine înţeles, odată cu creiarea posibilităţilor mai largi în. acest 
sens). Există toate acestea. l | 

Când cetăţeanul va fi determinat să vină, cu plăcere, la un con- 
cert popular, la o reprezentaţie echilibrată cu nivelul lui spiritual, să 
pășească pragul unui muzev, el va începe să nu mai regrete acest 
fel de a înlocui cârciuma, scandalurile și bătaia. , 

Când toate acestea vor porni pe calea realizărilor, abia atunci 
legea repaosului duminical îşi va îndeplini rostul ei mora! şi social. 
Şi, dupăce culthira va fi ştiut să stea cu rost, în slujba legii, va veni 
rândul legilor să se pună în slujba culturii ridicată la rangul de 
patrimoniu spiritual al acestui popor sănătos. V. RUSSU-ȘIRIANU 

„Uniunea voinicilor“ 


— Pregătirile războinice ale Ungariei de astăzi — 


Pusta Ungariei, cu populaţia ei nezog maghiară, a fost în cursub 
veacurilor scena multor ciocniri sângeroase între popoarele acestei 
părți a Europei. După nerfârşitel€ invaziuni și ocupaţiuni ale tătarilor 
şi turcilor, au urmat luptele cu germanii, apoi sciziunile între ungurii 
înșiși, războiul civil dintre filohabsburgi (labanez) și independenţi 
(kurucz). Aceste îrământări războinice, aproape neîntrerupte, au trans- 
format cu totul mentalitatea. ungurilor dela ţară, adunaţi pe-aliocuri în 
mari comune rurale, de câte 30—40 mii de locuitori, sau resfiraţi de 
cele mai multe ori pe acele suprafeţe imense: tanya. După fiecare cam- 
panie ostilă, populaţia s'a văzut jefuită, îndurând toate chinurile osân- 
ditului la supliciu. Ă | 

Astfel sa desvoltat în sufletul păturilor rurale . un curios: 
şi dârz resentiment. contra tuturor acţiunilor pornite din partea 
statului. Viziunea fundamentală a unor noțiuni imprimate dealungul 
secolilor” în. mintea, ţărănilor le spune, că totul ce vine „de sus“ este 
furt, tâlhărie şi înşelăciune. In timpurile moderne, aceste concepții au 
fost cultivate: printr'o lungă practică de abuzuri administrative şi prin 
corupțiunea proverbială a regimului electoral,. care se menține şi azi 
prin votarea pe faţă, ca o absurditate postumă a guvernământului fe- 
odal în văzul opiniei publice civilizate. Toate aceste sunt posibile, : 
avârd în vedere lipsa de cultură a populaţiei de pe Pustă, care -du- 
rează și în zilele de faţă. (Contele Klebesberg, ministrul instrucției pub- 
lice a declarât, nu demult, că în această parte a Ungariei se găsesc 
aproape un. milion de analfabeți.) Astfel se explică firea egoistă și ex- 
cluziVistă a- urmaşilor triburilor cumene, cari până astăzi au rămas 
impăsibiii faţă de orce curent de însufleţire patriotică: Se zice, că cu 
prilefui 'tecrutărilcr voluntare pentru armata națională, un maghiar- 
cuman (din Kiskunfelegyhăze) şi-ar îi bătut pieptul țanţos zicând: „Nici 
tata Kossuth nu ne-a putut păcăli; numai-doi inși au intrat de aici 
în armata lui, dar nici cei doi nu erau din Félegyháza.“ Aşa se éx- 
plică atitudinea ostilă ce sa manifestat cu prilejul unei întruniri po- 
porale, organizată de ungurii şi săcuii refugiați din Ardeal. Adunarea 
a fost împrăștiată, în sensul propriu al cuvântului, de către indigeni... 

A fost nevoe de învățămintelea două revoluții și a altor catastrofe 
naţionale, ca să se poată realiza o mişcare sufletească a mulțimei, care 
se mai topească puţin inăiferentismul glacial din inima ţărănimii. In 
acest scop, sa format după retragerea armatei noastre o serie variată 
de „uniuni“, „organizaţii“ şi „federaţii“, cu fel de fei de drapeluri și 
insignii, toate menite să contribue la renaşterea națională a Ungariei. 
Dintre ele însă multe au încetat de a mai exista, din pricina politicei 
care s'a introdus în sânul lor, sau din cauza ambițiilor personale. Cea 
mai serioasă și mai durabilă organizaţie de felul acesta este, fără în- 
doială: Leventeegyesiilet. („Uniunea voinicilor.“) 
Organizarea „voinicilor“ se bazează pe legea LIII. din 1921, z'să 
a educaţiei fizice. Conform acestei legi, complectată printr'o serie de 
măsuri din partea guvernului, fiecare elev de școală este obligat să 
se înscrie până la epoca de 21 de ani, într'o societate de,„voinici“ -ṣi 
să se prezinte regulat la exerciţiile de gimnestică, de tragere la tir, 
de football și la tot felul de „matchuri“ atletice. Părinţii tinerilor cari 
absentează dela aceste exerciţii sunt amendaţi cu sume considerabile, 
iar autoritățile însărcinate cu aplicarea 'acestor dispezții le încasează - 
fără milă, fapt care a dat naşteri la plângeri foarte. compromițătoare,. 
rostindu-se şi o interpelare în Adunarea Naţională pe această chestiune.. 

Mişcarea „Uniunilor voinicilor“ a luat proporții generale, și a 
devenit un factor însemnat al manifestaţiunilor naţionale ungare. Sub: 
oblăduirea oficialităţii, instructori însuflețiți au scuturat din letargie 
populația de pe Pustă, şi în judeţele dela periferii: Vas, Zemplén, Bi-: 
hor şi Hajdu (cele două din urmă limitrofe cu noi) se semnalează o" 
activitate foarte intensă a acestor organizaţii. S'a ajuns până acolo, în- 
cât şi concepția îngustă de viață a ţăranului ungur a rămas înfrântă,. 
şi acesta a început să-şi trimită copiii ca „voinici“ sub drapelul cusut. 
proaspăt. SI i 

Săptămâna trecută au avut loc concursurile acestor „Uniuni ale- 
voinicilor“ pe întreg teritoriul ţării. Amintim amănuntul, că în Felegy-: 
háza, regiunea de care pomeneam- mai sus, cu prilejul acestor con- - 
cursuri sau adunat elevii a 14 școale,cu 2000 de „voinici“, împărţiţi: 
în companii, cu şăpci aurite şi cu pană de vultur, cu fanfară şi cu: 
comandanţi călări. À g 

La serbările „voinicilor“ din comitatul Vas au luat parte 160 de 
grupuri, selecționate din cincisprezece „Uniuni de voinici“, toate cu culorile- 
lor speciale, cu orchestră şi drapele distincte. S'au rostit discursuri de- 
însufleţire şi, fireşte, s'a cântat imnul iridentist: „Cred întrun Dumne- 
zeu“... Cu ocazia sfinţirei drapelului din Sârvân, deputatul circum- 
` scripţiei, Huszár Károly, fost ministru-preşedinte, sub guvernarea căruia 
sa iscălit tratatul dela Trianon, a rostit o cuvântare incendiară, zicând: 
„Uniunile de voinici reprezintă o -pu'ere națională, încât singure vor fi 
capabile să distrugă inelul de ură care ne împrejmuește. Voinici, scopul 
vostru nu este să excelați numai pe arena de football unde să smulgeți 
cât mai multe gol-uri, ci, dacă va trebui, o să aruncați un gol și în: 
poarta Micei Ințelegeri“ .. 

La aceste serbări, magnații şi marii moșieri se contopesc cu clasa 
înij ocie şi cu țăranii muncitori de pământ, fapt care în ţara aceasta 
a ordinelor medievale: își are semnificația lui particulară. Citind dările 
de seamă abundente asupra concursurilor „Uniunilor voinicilor“ găsim 


- amănunte instructive şi impresionante, date surprinzătoare. Numai în .: 


Debrețin s'au adunat 4000 de „voinici“, tăcând tot soiul de exerciţii 
gimnastice şi militare. In timpul din urmă, paralel cu organizarea: 
cercetașşilor se organizează şi fetele în Uniuni. Nu se scapă din vedere, 
ca serbările să fie prinse la cinematograf, şi pentru o largă propagandă 
educativă filmele se reprezintă în mod obligator in întreagă țara. Deta 
aceste serbări rar lipseşte guvernul Horthy, care de asemenea insu- 
fleţeşte populația în turneurile sale periodice. 

Având în vedere, pe de altă parte, puternica organizaţie a cerce- 
taşilor adulţi, a așa zişilor pompieri, a membrilor „Ordinului vitejilor“, 
asociațiile studenţilor universitari, cu caracter camı fiat militar, cu nenu- 
măraţi instructori şi inspectori, ne putem imagina ușor pentruce se 
menține în Ungaria comisia interaliată de control! militar, atunci când 
în Austria s'a desfiinţat. Acest fapta exasperat opinia publică maghiară, 
care este narcotizată periodic de nădejdi himerice, prezentându-i-se 
revizuirea tratatelor de pace ca un act aproape îndeplinit. Duşurile 
intermitente, care se aplică acestui stat fără astâmpăr, trezesc în mod 
tardiv la cruda realitate pe actualii ocârmuitori ai Ungariei. Dar, de 
câte ori se înregistrează înăuntrul statelor succesoare vre-o dificultate 
de ordin economic sau politic, organele de informare. ale opiniei 
publice trâmbiţă descompunerea țărilor vecine, şi anunță realizarea 
Ungariei-mari. , | 

Subt semnul acestei stări de spirit s'au aranjat serbările din 24 
lunie, în amintirea rebeliunei elevilor Academiei militare din Buda- 
pesta în contra bolşevicilor, la 1919. Aceste serbări s'au aranjatcu un 
fast exterior excepțional, în frunte cu guvernatorul Horthy și alte somităţi 
ale vieţii publice. Firește, și aceste serbări se încadrează în acele 
ale „voinicilor“, elevii Academiei militare numindu-se „Ludvikâs levente“. 
Ultimul tablou al reprezentațiilor și jocurilor gimnastice a fost coroana 
Sf. Ştefan împrejmuită de embi'emele teritoriilor deslipite. Deasupra 
E plutea dictonul iridentist, luminat cu becuri electrice: „Nem, nem, 
soha !“ 

La o comandă, au apărut grupuri de foşti minoritari ai fostei 
Ungarii, români cu plete lungi şi brâuri late, slovaci cu opinci, sârbi 
vioi şi semețţi, şi şvabi cu ochi albaştri. Unii dintre ei înaintând spre 
tribunele publicului au răsucit braţul drept, purtând câte o literă 


neagră pe carton alb. Aceste laolaltă formau fraza: „A történelem 


înegismetiădik“. Adică: „istoria se repetă“... 
ară M. B. RUCĂREANU 

Săptămâna politică 


— Fapte şi comentarii — 


Castanele viitoarei guvernări 


Bucuria din tabăra partidului național, după alegerea dela Chi- 
şinău, a fost de scurtă durată. a Dee Ia: ie sui 
- Mai întâi, cu toată întârzierea pe care o pune deobicei în jude- 
„carea situațiilor, d. Iuliu Maniu. şi-a dat foarte bine seama, că mult . 
lăudata biruinţă electorală a țărăniștilor basarabeni, câștigată fără con- 
cursul efectiv al unor aliați complect inutili, nu face decât să. subli- 
nieze şi. mai mult caracterul. strict regional al grupării pe care o con- 
duce, De câte ori ttece de Predeal, partidul naţional se vede silit, 
spre marea sa dezolare, să-şi. caute puncte de sprijin dincolo. dă gra- 
nifa propriilor sale organizaţii. Cât despre cealaltă jumătate de şef. al 
partidului, — jumătatea de sus! — lucrurile sunt şi mai lămurite încă. 
` D. N. lorga, care ma privit niciodată un fapt politic altcumva decât 
prin prizma insondabilei sale vanități, nu se poate împăca în niciun 
fel cu această nouă confirmare a autorității pe care o exercită bunul 
dumisale prieten, d. C. Stere în sânul partidului țărănist. E 
Ambițiosul tovarăş al d-lui C. Argetoianu nu mai are dreptul 
- să-și facă niciQ iluzie, Fără ajutorul partidului țărănist, partidul na- 
țional nu reprezintă decât o rămăşiţă de, amintiri, înşelătoare încă, în 
câteva judeţe ale Ardealului, și o improvizație foarte subțirică în ve- 
chiul Regat. Dar, centrul de gravitate al partidului țărănist e în Basa- 
rabia; iar partidul țărănist din Basarabia, — a dovedit-o cu prisosință 
când s'a stricat fuziunea cu d. Iuliu Maniu, — nu se leapădă de d. 

C. Stere. Vrând-nevrând, d. N. lorga, şi cu toți ciracii dumisale, vor fi 
nevoiţi să accepte, nu tovărăşia, ci preponderența hotărâtoare, soriji- 
nită pe o temelie reală, a fostului director al Luminei. E, orice s'ar zice, 
o pilulă cam amară. Drumul spre putere are cotituri uneori dez- 
agreabile. 

In tabăra cealaltă, se înţelege, lucrurile se petrec cu totul dimpo- 
trivă. Partidul. țărănist "dovedeşte cu prisosință, că ştie să exploateze 
succesul său din Basarabia. In vremelnicul amestec al opoziţiei-unite, 
revendicările sale au trecut pe întâiul plan. Intors de pe câmpul de 
bătaie, d. dr. Lupu a arătat fără mult înconjur, care este năzuința sa 
în momentul de față : „un guvern al coaliţiei fărănisto- naţionale“. 

Partidul țărănist nu ambiţionează câtuș de puțin să scoată din 
focul opoziţiei, pentru alții, castanele coapte ale guvernării viitoare.. 
dată pentruce va avea grije să-și ia toate măsurile de prevedere, ca să 
nu rămână păcălit, în cezul când d. N. lorga sau d. luliu Maniu, — 
oricât de dubioasă pare această probabilitate, — ar primi din mâinile 
“Suveranului moştenirea, îndelung râvnită, a cârmuirii liberale, Dove- 
dindu-se tot mai mult, că partidul țărănist constituie unicul punct 
„arhimedic al opoziţiei. unite, conducătorii acestui partid, nu numai că 
-nu vor primi să fie aruncaţi peste bord a doua zi după problematica 
venire la putre a partidului național, dar nu se vor mulţumi nici 
măcar cu o colaborare dela egal la egal. Partidul țărănist, şi poate 
.cu drept cuvânt, se gândeşte să-şi rezerve întrun guvern de coaliţie 
majoritatea mandatelor în Parlament şi cele mai de seamă locuri pe 
Danca ministerială. 

Cine crede, prin urmare, că țărăniştii ar putea tragi pe sfoară, se 
înşeală. Ei vor cere de pe acum, înainte de redeschiderea Corpurilor 
legiuitoare, o învoială precisă și pentru cazul în care actuala campanie 
de răsturnare ar avea rezultatul dorit de daii N, lorga și luliu Maniu. 


Vor pret'nde, probabil, garanții scrise. 


Garanţiile, fireşte, vor fi inutile. Nu prea știm, la ce ar sluji acest 
contract asupra pielei ursului din pădure? Invoiala, însă, va avea deo- 
camdată un efect sigur. Sciridareă definitivă a partidului naţional, DI C. 
Stere va deveni pentru a doya oară mărul discordiei.. 


Reportaj de su la umbra. 


După preludiul melancolic de ploaie necontenită, vara a rostogolit 


“ asupra țărei un val înăbuşitor de căldură, Nu ştim încă, ce efect a 


avut asupra câmpului această revărsare caniculară. In redacţiile câtorva 
dintre gazetele bucureştene, efectele au fost de-a “dreptul dezastruoase. 
Inchipunţi-vă, ce chinuitor trebuie să fie reportajul politic pe o arşiţă 
de 400 la umbră! Nu e nicio mirare, deci, dacă unii confrați mai ptiţin 
rezistenți au început să aiureze. Sunt obişnuitele urmări ale tempera- 
turilor prea ridicate, 

„ Până şi dl N. lorga (dela Neamul Românesc) e o victimă a se- 
zonului prea înaintat. Fecundul dramaturg a început să vorbească fâră 
"şir. Aiurează... Astfel, întrun acces de febră violentă, di N. lorga a 
compus pentru “gazeta sa un reportaj fantasmagoric despre-o „călătorie 
sanzațională“ a dlui general Averescu „la Paris, la Roma şi la "Londra“, 
adăugând, — caşi cum l-ar fi petrecut "la gară, — că şeful partidului 
„va fi însoţit tot timpul de di Octavian Goga“, care a fost însărcinat 

de di I. Brătianu „să-i supravegheze toate mişcările“. 


E de prisos să spunem, că nimic nu e adevărat din această năs- 
cocire răscoaptă. S'ar fi putut foarte bine, nu zicem, ca d! general 
Averescu să îi plecat în străinătate însoţit de di O.tavian Goga. .Nuw 
vedem ce planuri diabolice s'ar ascunde dedesubt. Dar nu e așa. DI gene- 
ral Averescu sa dus la Acqui, în Italia, ca să urmeze o cură, iar di 
Octavian Goga se găsește la Vichy, în Franța, pentru piii scop. lar 
cei doi oameni politici wau plecat împreunà. 

Recomandăm, ca înch-iere, și dlui N. lorga, so ia undeva spre 
munte. Chiar la Văleni, în cazul cel mai rău. Zăduful bucureştean nu-i 
„prieşte; Au început să-i joace spiriduşi în călimară! ` 
ION BALINT 

EIEII AITA U d n a e 


GAZETA RIMATA 


Haiducii 


D. Ion Mihalache, atacat de bandiții 

Munteanu şi Tomescu, ne-a comunicat 

din partea acestora, prin Dimineaţa, 

că cei doi cavaleri ui codrului se luptă 
` pentru libertate 


Pe Dâmboviţa, la răscruci, 

leşiră *n cale doi haiduci, 

In strâmta margine de râu 

Cu cinci pistoale *nfipte 'n brâu. — 
i Nenorocoșii călători, A 

Scuipând în sân de şapte ori, 

Au dat (nu pot să zic: în dar) 

Tot ce-au avut prin buzunar. 

Bandiţii însă, cum s'a scris, 

Mâărinimoși, nu i-au ucis, 

I-au dijmuit cu bunătate, 

Și i-au lăsat în libertate. 


Aşa, fruntaşul țărănist 

S'a 'ntors acas’ puțin cam trist, - 
Lăsând, ca orice păgubaș, 

în mâna codrului vrăjmaș 

Un ceas de aur cu breloc... 

(A fost un ceas fără noroc!) 
Dar, -cugetând mai îndelung 

In drumul său spre Câmpulung, 
Incet, aminte şi-a adus 

Cum unul dintre ei i-a spus 

(Pe când îl scotocea la spate), — 
Că luptă pentru libertate ! 


Atunci, de ce atât necaz? 
Mai sunt şi alții 'n acest caz! 
Câţi cetățeni, şi cât popor, 
Nu luptă pentru dreptul lor? 
De pildă, Vaida- Voevod, 
Măcar că nu e din norod, 

Nu stă legat și el de lanț 

La Blank, la Renner și la Ganz? 
Nar vrea şi el s'o ia hai-hui, 
S'apuce calea' codrului, 

Să lase dividendul, jrate, 

Și să trăiască *n libertate ! 


Sı lorga, dacă te gândeşti, 
Dela Văleni la București, 

De câteori ne ţine curs, 

Sau ne pocnește cun discurs, 
Sau când, cu gând ucigător, 
Mai scrie- o dramă din popor, 
Ar trebui s'o luăm, la fel, 
Cu poterele după el? 

Nu, nu! o strig de-aici, din piept, 
Ar fi barbor, ar fi nedrept, 
Ar fi o mare strâmbătate, 
Un atentat la libertate ! 


Deci, bine zic acei haiduci, 
„Care pândesc pela răscruci, 
„ Plini de pistoale și păcate: 
=< Vrem libertate... libertate! - 


ZDRELEA & MĂRUNȚELU 
— domiciliați la Doftana — 


939 îi 
© BCUCIluj 





INSEMNĂRI. 


Un personaj ridicol. — Ziarul Uni- 
zea dela Blaj ne zbârnâie din nou la 
arțăgoasa lui rubrică „telefonică“, cu 
care, se vede treaba, occidentalii pole- 


mişti de pe Târnave ar dori să înlocu- . 


iiască învechita „poștă a redacţiei“ de 
altădată. Vom explica mai la vale, pen- 
truce nu suntem dispuşi să lu”gim 
vorba cu prea cucernica publicaţie po- 
litico bisericească, Deocamdată, vrem 
să lămurim definitiv punctul de plecare 
al unei neinţelegeri profund regretabile. 
Nu e prima oară, când atragem lua- 
rea aminte a publicului românesc din 
Ardeal asupra chipului ciudat cum 
înțeleg câțiva din conducătorii bisericei 
noastre unite să privească inevitabila 
Juptă dintre diferitele partide politice 
româneşti. Cu deosebire, Unirea dela 
Blaj, în paginele căreia s'a cuibărit 
- de-o vreme încoace un venin foarte 
puţin creştinesc, duce pe faţă o cam- 
panie stăruitoare în favoarea partidu- 
lui naţional, mustrând cu asprime pe 
toți acei ardeleni greco-catolici, cari 


N 


şi-au permis să se înscrie în alte par- 
tide. Văzând această atitudine de vă- 
dită părtinire, şi această pătimașe 
năvală în arena întrecerilor publice, 
ae-am îngăduit să expunem două pă- 
reri. Intâi, că niciunul dintre capii 
biserceşti mare” dreptul să tragă la 
răspundere pe slujitorii bisericei sale 
pentru politica pe care o fac aceștia; 
şi al doilea, dacă acest lucru s'ar în- 
tâmpla, biserica aceea sar afiliă ea 
însăș unui anumit partid politic, ceeace, 
tocmai pentru binele ei, nu e de dorit. 

Aceste opinii ale noastre, întemeiate 
pe cea mai onestă judecată, au provo- 
cat o nestăpânită indignare lumească 
în coloanele Unirei dela Blaj. 

Un episod recent s'a. însărcinat să 
toarne din nou câteva picături de unt- 
de lemn încins peste focul care ardea 
mocnit în cuvioasa redacție. lată ce 
s'a întâmplat. D. dr. Elie Dăianu, pro- 
topop al Clujului și senator de Alba 
Iulia, s'a văzut atacat din bun senin 


` în ziarul Unirea dela Blaj, care, ~- 

potrivit programului arătat mai sus, — 
mu admite nici în ruptul capului, că 
cineva poate să fie în acelaş timp, şi 
„unit“ şi (horresco referens!) „avere- 
sscan“. Părintele Dăianu, firește, a răs- 
puns, şi răspunsul dumisale, după ce 
- gazeta care-l învinovăţise fără temei 
a refuzat să-l pubiice, a apărut în 


“Tara Noastră. Atât ar îi fost de ajuns, 


pentru ca Unirea dela Blaj să sară în 
sus. Dar lucrurile s'au complicat: O a 
“treia publicaţie (închipuiți-vă, orto- 
doxă!) a avut neiertata inspiraţie de a 
înregistra acest incident. lată ceeace 
cerberii dela Unirea din Blaj mau pu- 


şi partidele românești puse la index 
mar fi stat cu mâinile în sân. Dar, 
altul este adevărul. De câteori are 


“prilejul, mitropolitul Vasile se teapădă 


tut ierta cu nici un preţ. Un potop de 


insulte s'a abătut, deci, asupra părin- 
telui Dăianu, în vreme ce 
suspomeniţilor fanatici continua să se 
descarce asupra Țărei Noastre... 

- Cu toate acestea, nu se întâmplase 
nicio nenorocire. Revista Biserica Or- 
todoxă Română publicase numai. ur- 
mătoarea notiţă: „In revista Țara Noa- 
„stră dela Cluj, părintele protopop dr. 
- E. Dăianu, senator, se plânge împotri- 


„telefonul“ 


va ziarului Unirea, pe care-l ocărăşte ` 


ca având de câtva timp o ţinută mai 


mult politică decât bisercească.“ Da,. 


aşa a fost. Ei şi? E o coastatare per- . 


fect adevarată. Și ne întrebăm: întru- 
-cât publicarea ei în Tara Noastră, sau 
„reproducerea ei într'o revistă de altă 
confesiune, ar constitui orerimă împo- 
” +riva bisericei unite? Ce este Unirea, 
a cui este Unirea, pe cine reprezintă 
Unirea, de ware nimeni voie să bage 
de seamă, că numita foiţă târnăveană 
se ocupă mai mult cu politica decât 
cu biserica? S'auzim! 

Am crezut și noi, caşi alții, o bună 
bucată de vreme, că Unirea e organul 
autorizat al Mitropoiiei din Blaj, care 
răspunde pentru fiegare rând publicat 
acolo. O asemenea situaţie, se înțelege, 
ar fi incurcat puțin lucrurile. Am fi 
avut de-aface ku un caz ciudat de 


de cele scrise în Unirea, tăgăduiad că 
aceasta ar fi oglindind. gândurile şi 
simțămintele Mitropoliei din Blaj. A- 
tunci? Să repetăm întrebările noastre: 
Ce este Unirea, a cui este Unirea, pe 
cine reprezintă Unirea? Ni s'a şoptit 
deunăzi, discret, numele dlui Alexan- - 
dru Russu,. redactorul foaiei. Acesta 
ar fi, cum sar zice, capul răutăţilor, 

Numai atât? Ei bine, atunci nu face, 
— cum spuneam la începutul acestei 
notițe, — să lungim vorba prea mult. 
N'avem obiceiul să tragem cu . tunul 
în vrăbii, și n'am stricat niciodată a- 
tâta cerneală pentru un personaj ridi- 
col. 

O nedumerire mai avem, totuş, Pen- 
truce se tipăreşte Unirea in tipografia 
Mitropoliei din. Blaj, şi pentruce pre- 
oţii uniţi sunt abonaţi la ea cu. sila? 


-E o confuzie care ar trebui risipită. 


Bucuria de peste Nistru. — Reu- 
şita partidului țărănist îr alegerea de 
senator dela Chişinău n'a învaselit, cum 
s'ar crede, numai pe d. N. Iorga, care 
s'a grăbit să trimită dini C. Stere, 
amicul său, sincere felicitări pentru 
acest succes basarabean. Ziarele anu- 
nță, că bucuria a fost mare şi dincolo 
de Nistru. Fostul! apostol dela Vălenii 
de Munte se află, deci, în cea mai 
agreabilă tovărăşie. 

Ştirile sunt precise. şi autentice. 
Nimeni nu s'a gândit cel puţin să le 
desmintă. Manitestaţiile de. simpatie 
ale bolşevicilor pentru partidul țărănist, 
cu prilejul alegerei dlui Nicolae Nico- 
laievici Alexandri (cum îi zice d: dr, 
Lupu), au avut loc pe malul celălalt al 
Nistrului, cu deosebire. în faţa Tighi- 
nei, unde agenţii tovarăşului . Apfel- . 


` baum-Zinoviev dela Internaționala 3-a 


ex:omusicare pentru motive politice, 

au adus cu ei o enormă placardă, -pe 

care erau scrise: „Vă felicităm pentru 
isbânda secerei, mai puneţi și un cio- 
can peste ea“. O simplă formalitate, 
cum gar zice, şi Sovietele vor fi 
perfect mulţumite. 
+ Departe de noi intenţia polițistă, de 
a arunca în sarcina partidului țărănist 
o complicitate, prin nimic probată, cu 
guvernul roşu dela Moscova. Nu vom 
susține, prin urmare, că d. Ion Mi- 
halache a fost plătit în ruble-aur, ca 
să popularizeze în România testamen- 
tul politic a răposatului Lenin, nici 
că d. Virgil Madgearu primeşte instru- 
cțiuni, pentru interpelările dumisale 
din Parlament, dela celălalt tovarăş 
cu nume căptuşit: Braunştein-Tro!zki, 
noul comisar economic al Republizei 
sovietice. i 
Supunem insă judecăței tuturora 
acest simplu şi limpede raționament. 
E in afară de orice îndoială, că Sovie- 
tele urmăresc cu stăruință bolșeviza- 
rea Europei, şi că toată atenţia lor e 
îndreptată, în momentul de faţă, asu- 
pra Balcanilor. Aceasta e premiza, pe 
care s'a însărcinat so lumineze o 
mulţime de fapte, pe deplin dovedite. 
In mod firesc, orice slăbire a puterei 
noastre de rezistenţă în fața anarhiei 
nu poate decât să bucure pe stăpânii 
de azi ai Rusiei, după cum orice în- 
ttărire a ideei naţionale la noi e sor- 
tită să le displacă. Cine crede altfel, 
e ori un inconştient, ori un duşman 
al acestui neam. 
`= Succesul partidului țărănist în ale- 
gerea dela Chişinău a deslănțuit o 
explozie de nestăpânită satisfacție în 
lagărul bolşevic de peste Nistru. 
Concluzia, panej o dumneavoastră 
singuri, 


Mărturii autorizate. — Gunoaşteţi, 
fără îndoială, mult grăitoarea fabulă. 
Vă aduceţi aminte, cu câtă îngâm- 
fată mândrie se întorcea musca dela 


trăsese toată ziua la plug. Evident, 
fără ajutorul harnicei insecte nu s'ar 
îi răsturnat nicio brazdă... | 
Fabulele au fost născocite, desigur, 
pentru ca întâmplările cu dobitoace 
să slujească drept pildă oamenilor, 
Aşa gândim acum, când avem în faţa 
noastră comentariile bucuroase ale 
partidului naţional, după alegerea dela 
Chişinău. Pe mandatul de senator at 
dlui Nicolaie Nicolaevici Alexandri, cu: 
atâta trudă câştigat, bâzăie in chipul 
cel mai stăruitor două aripi diafane. 


„Sunt gazetele dlui Iuliu Maniu ! 


arat, pe spinarea unui biet bou care 


In frigurile fericirii, însă, triumfă- 
torii noştri adversari, — întorși dela 
arat, — nu sunt tocmai bine informaţi 
despre propriul lor succes. Astfel, cre- 
zând că au pus mâna pe un argument 
distrugător, presa partidului naţional 
îi tot dă zor cu voturile evreieşti, pe 
care d! Octavian Goga (şi nu altci- 
neva î) le-ar fi câştigat în alegerea 
dela Chișinău. Fără multă bătaie de 
cap, prin urmare, rabinul "Țireisohn a 
fost declarat protector al Țării Noastre, 
La mai mare! 

Inţelegem, şi încă foarte bine, din 
ce profunzime de simțăminte delicate 
isvorăşte această mică intrigă a foștilor 
noştri amici. Dar, din nefaricire, nă- 
scocirea prea e caragh'oasă. Mai în- 
tâi, toată lumea ştie, că dl Octavian 
Goga n'a fost nicio zi la Chişinău, 
prin urmare n'a avut ocazia să ceară 
voturile evreilor de aco!o; al doilea, 
aceste vo'uri, cum am arătat, s'au dat 
toate în favoarea candidatului o»ozi- 
ției-unite, deci: partidului naţional. 
Dacă mai - = nevoie de vreo dovadă, 
iată, o dăm pe cea mai autorizată, 
Mărturia candidatului ! 

Antradevăr, într'o convorbire cu tri- 
misul Adevărului, di Nicolae Nicola- 
ievici Arexandri spune lămurit, că „ale- 
gătorii evrei mau putut vota cu par- 
tidul poporului“, pentrucă aceasta ar 
fi fost „o. imposibilitate morală“, şi 

N, 

“se grăbeşte să-și dea părerea că, 
chiar. dacă d! Sergiu Niţă ar fi ob- 
“ținut voturile evreior“, tot nu ar fi putut 
“reuşi, Noi nu mai cercetăm, dacă d. 
Sergiu Niţă ar fi reuşit sau nu, dacă 
-ar fi obţinut. voturile evreilor. Con- 
:statăm numai, după propria declaraţie 
-a protivnicului său, că;acestea i-au lipsit. 

Şi, întrebăm, ce s'a ales din pove- 
ştea cu rabinul Țirelsohn? 


__ Revoluția dlui C. Mille. — In pa- 
-ginile acestei reviste, di Octavian Goga 
a vorbit cândva despre revoluţia celor 
-sătui. Pe vremea aceea, celebrul co- 
mitet de o sută, — declarat acum în 
stare de faliment, — flutura pe de-a- 
supra capetelor noastre drapelul sfârti- 
cat al autonomiei Ardealului. Di Ale- 
xandru Vaida, membru în consiliul de 
administraţie al îabricei de piele Ren- 
ner, amenința cu ruperea pactului dela 
Alba-lulia. Dl Iuliu Maniu, fostul ad- 
wocat ai consistoriuiui din Blaj, se 
pregătea să prezideze un nou Consiliu 
“ dirigent. Țara Noastră sa insărcinat 
„atunci să arate, că nuniiții domni nu 
sunt tocmai atât de primejdioși pe 
cât erau îndemnați să creadă unii con- 
cetăţeni dela Podul lioaei, induși în 
eroare de blumenbergii călimărilor din 
“Capitală. Cei sătui, 
‘făcut niciodată revoluţie... 
- Prin urmare, nici dl C. Mille, care 
æ cel mai proaspăt instigator al par- 
tidului național, nu face excepţie dela 
această regulă. Articolele -sale incen- 
diare din ziarul Lupta, cu tot zădutul 
pe care-l răspândesc în aceste zile 
de vară, nu produc, pe O rază de 
cincisute de chilometri, decât compă- 
timire şi ilaritate. Căci di. C. Mille nu e 
un necunoscut pentru publicul : româ- 
pnesc. Acum douăzeci şi cinci de ani, 
pe vremea: când îşi încerca norocul de 
publicist-ia maşinile Adevărului, di C. 
Mille se lupta din răsputeri să bage 
România în război cu Bulgaria, — deşi 


4 


întradevăr, n'au . 

ştia bine că nu suntem pregătiţi milită- 
reşte,—numai pentrucă această atitudirie 
provocătoare a ziarului întreținea o - 
atmosferă continuă de senzaţie, minu- 
nat de productivă pentru tejgheaua sa 
grav amenințată. Astăzi, bătrânul au- 
tor al ariei celor trei şobolani, — o: 
melodie răsuflată cu ajutorul căreia 
a ajuns milionar, — repetă cam ace- 
laş lucru. Cu o singură deosebire. Eri 
punea la cale o treabă urâtă, astăzi 
aranjează o scenă de operetă: îndeamnă 
pe dl C. Argetoianu să facă revoluţie! 
Că.i, pentru d! C. Mille, regele Ferdi- 
nande un netrebnic „rege baicanic“, care, 
întârziind prea mult să aducă !a gu- 


vern pe di luliu Maniu, „singurul eu- 


ropean rătăcit (de pe malurile Târna- 
vei) în România“, ar trebui să fie con- 
strâns la aceasta „prin mijloace extra- 
legale“. Şi cine ar putea să ia, în ase- 
menea împrejurări, rolul unui vijelios 
tribun al poporului, dacă nu marele 
latifundiar dela Breasta, fostul prietea- 
al diui Aron Schuller, la chemarea 
căruia, fără îndoială, toată țărănimea 
română sar scula ca un singur om. 
Vorba postului: ` 

„De-i suna din corn odată, 

„Ai s'aduni Moldova toată . ..* 

Parcă-l vedem pe dl C. Argetoianu 
aprinzând focuri pe culmi şi: sunând 
din bucium, ca să-şi adune oștirea. 
Să nu uitaţi, că eminentul prieten at 
mulţimei s'a născut în țara lui. Tudor 
Vladimirescu ! 

Cât despre di C. Mille, se înţelege, 
rolul dumisale: se mărgineşte la o 
sinceră și stăruitoare îacurajare. Re- 
voluţia, dacă e nevoie de ea, s'0o facă 
alţii ! S'o facă cine poate... Directo- 
rul Luptei e prea bătrân pentru ase- 
menea exerciții corporale. Apoi, au e 
tocmai aşa de multă vreme, de când 
a vândut două gazete pe preţ de șapte 
milioane. Deci, nu mai e flămând. Şi - 
ştiţi, revoluţia celor sătui... Nu e lu- 
cru ser'os!. 

Consecvenţă. — Un ziar de dimi- 
neaţă, aciuit printr'o firească afinitate 
sufletească în piața Sărindar, unde au 
poposit toate tarabele de precupeţe ga- 
zetărești ale blumenbergilor, îşi văică- 
reşte revolta de unsuroasă ipocrizie 
împotriva presei de mare tiraj, care, 
vezi Doamne ! de moralizează pe cetăţe- 
nii fericitei Românii, înşifând cotidian 
reportagii senzaţionale asupra tuturor 
crirae!or, jafurilor, hoţiilor, ticăloşiilor, 
pungășiilor şi sinuciderilor, care se 
petrec şi în această ţară .blagoslovită, 
ca în oricare alta. 

Am fost totdeauna impotriva tuturor 

speculelor de rotativă, pe orice tărâm 
s'ar face, și ne permitem a crede că 
avem acest drept. Dar, ca gazeta clan- 
destină a dlui C. Argetoianu să verse 
lacrimi de crocodil asupra publicului 
amenințat a-și vedea moralul atacat 
de lepra speculațiilor presei, ni se 
pare o ciudăţenie prea gogonată. 
/ Cine strigă şi cine se revo'tă? Toc- 
mai aceia, cari au luat ei înşişi in 
antrepriză, după un model bine cunos- 
cut, calomnia cusută cu aţă albă, 
reportajul politic senzațional, împănat 
cu condimentele tuturor născocirilor şi 
minciunilor. 

Pentru a-şi marcă mai bine bi- 
zara consecvență între ce spune şi ce 
face, gazeta ne dă ea însăși un model 
de admirabilă „moralitate“ şi „mora- 
lizare“ a cititorilor, năpustindu-se cu 
ştiutele ei accente de suburbie l2 așa 
żişii lui adversari politici, asupra că- 
rora revarsă din subteranele ine- 
puizabilului său canal un val de ticlu- 
iri urât mirositoare. ` 

Fabricanții de ştiri mincinoase și 
sonore îşi mai adaugă astfel un nou 
atribut, care le vine foarte bine: în- 
drăsneala. 


„Amintirile unui băiat de familie.“ 
— Literatura amintirilor nu încape în 
niciun raft deosebit al clasificărilor o- 


bişnuite. E un admirabil pretext pentru 
toate genurile. Intre Confesiunile lui 
Jean-Jacques Rousseau și Amintirile 
lui lon Creargă, rămâne loc destul 
pentru toate roadele spiritului omenesc. 
Intocmai ca în descrierile de călătorie. 
Şi ce sunt amintirile, dacă nu o re- 
întoarcere, după ani îndelungaţi, pe 
cărările propriei noastre vieți? 


D. lon Petrovici, autorul unui volum 
noui: Amintirile unui băiat de familie 
e un tovarăş de drum încântător. Prin- 
zându-ne de mână pentru a ne duce 
până la capătul copilăriei sale, dis- 
tinsul scriitor și om politic ne dăruieşte 
o carte plină de cele mai alese cali- 
tăți literare. Mai întâi, ceeace se 
desprinde din aceste pagini ferme- 
cătoare e sinceritatea. Picătura de 
apă vie, care însufieţeşte, nu nu- 
mai aducerile aminte, ci oricare altă. 
răsfrângere de suflet. Dar, la d. loan. 
Petrovici, care e un intelectual de e- 
lită, sincertatea ştie să se îmbrace - 
în viesmântul elegant al unei dis- 
creţii de artist adevărat. Astfel, stilul. 
e curgător fără să cadă in preţiozitate, 
simțămintele sunt duioase fără- să de- 
vină retorice, întâmplările sunt petre- 
cute aievea fără să pară banale. 


lată pentruce, unele din Amintirile: 
unui băiat de familie, ca de pildă: „O: 
reprezentaţie cu bucluc“ ar putea să 
figureze cu cinste în orice antologie a 
prozei româneşti. Recomandăm, deci, 
cartea cu toată căidura. 


Cărţi noui. — Colaboratorul nostru 
d. P. Nemoianu şi-a strâns într'o bro- 
şură de peste 60 pagini o parte din 
articolele publicate în Țara Noastră 
tratând despre diferite Prcbleme bă- 
năfene. Cercetările dlui P. Nemoianu. 
au fost scrise în coririța de a complecta 
„icoana clară şi reală a moștenirei na- 
tionale“ în noile provincii. Asupra Prob- 
lemelor bănățene vom reverti. 

